**שעור ט'**

**בגדר מצות עשה שהזמן גרמה**

1. **גמרא דף ד עמוד א "נשים ועבדים – ש"מ"**
2. **תלמוד בבלי מסכת קידושין דף לג עמוד ב**

כל מצות עשה שהזמן גרמא וכו'. ת"ר: איזוהי מצות עשה שהזמן גרמא? סוכה, ולולב, שופר, וציצית, ותפילין; ואיזוהי מצות עשה שלא הזמן גרמא? מזוזה, מעקה, אבידה, ושילוח הקן.

1. **חידושי הרמב"ן מסכת קידושין דף לג עמוד ב**

והוי יודע דהאי תנא הכי תני איזוהי מצות עשה שהזמן גרמא כגון סוכה ואיזוהי מצות עשה שלא הזמן גרמא כגון מזוזה, ותנא ושייר, במצות עשה שהזמן גרמא שייר תפילין דכתיב בהדיא דפטורות וא"נ סבר אין הזמן גרמא שייר ראיה, ובמצות עשה שאין הזמן גרמא שייר טובא מורא וכבוד בכורים וחלה כסוי הדם ראשית הגז מתנות ספירת העומר פריקה טעינה פדיון פטר חמור ורוב המצוות כן, אלא לא בא לפרש ולמנות את כולם שאלו בא לפרטן בפרט הוה ליה למיתני אלו הן מצות עשה וכו', מדקתני איזוהי ש"מ כגון קתני, וכן בירושלמי ברישא וסיפא, ויש מי שטעה בזה, ולכן כתבתי.

1. **רמב"ם הלכות תמידין ומוספין פרק ז הלכה כד**

מצוה זו על כל איש מישראל ובכל מקום ובכל זמן, ונשים ועבדים פטורין ממנה.

1. **ביאור על ספר המצוות לרס"ג (הרב פערלא) מבוא פרק יב**

...אמנם ראיתי להרמב"ן ז"ל (בפרק קמא דקידושין לד ע"א) שכתב בפשיטות דספירת העומר הוה ליה מצות עשה שאין הזמן גרמא ונשים חייבות בה עיין שם... ובאמת לא ראיתי לאחד משאר ראשונים ז"ל שיכתוב דנשים פטורות ממצוה זו זולת החינוך (מצוה שו), וגם הסמ"ג שדרכו להמשך אחר הרמב"ם ז"ל ומעתיק דבריו בלשונו, מכל מקום כאן השמיט דין זה במצות ספירה (עשין ר) עיין שם. ומלשון הבעל הלכות גדולות (הלכות עצרת) שכתב וז"ל ומיחייב אינש למימנא שבעה שבועות וכו' עיין שם. וכן בהלכות פסוקות לתלמידי רב יהודאי גאון ז"ל (סוף הלכות פסח) כתב וחייב אדם לספור. משמע דסבירא ליה שכל אדם בכלל חיוב זה, אחד זכרים ואחד נקבות...

ואמנם ודאי הדבר תמוה טובא לכאורה אמאי לא תהא זו מצוה שהזמן גרמא, ולפום ריהטא אין לך מצוה שהזמן גרמא יותר מזו. אבל לאחר העיון נראה שיש שורש לזה על פי מאי דבלאו הכי יש לתמוה גם כן במה שחשב הרמב"ן ז"ל שם גם בכורים בין המצוות שאין הזמן גרמא עיין שם, והא לכאורה בכורים ודאי הוה ליה מצוה שהזמן גרמא, שאינה נוהגת אלא מן העצרת ועד החנוכה... ואמנם נראה כמו שכתב הר"ב ט"א (בפ"ב דמגילה כ ע"ב) דלא מיקרי מצות עשה שהזמן גרמא, אלא דוקא מצוה שמצד עצמה אינה נוהגת אלא בזמן ידוע, דגזירת הכתוב הוא שלא תהא נוהגת אלא באותו הזמן שקבעה לה תורה, אבל היכא דדבר אחר הוא שגורם לה שלא תתקיים אלא באותו הזמן, וכגון הבאת ביכורים, דמה שאין מביאין קודם עצרת היינו רק משום דשתי הלחם מעכבין עליהם, שאין מביאין למקדש מנחות וביכורים קודם לשתי הלחם דקרינהו קרא ביכורים, והן מתירין להביא מן החדש למקדש, וכל שכן קודם לעומר שאסורין משום חדש אפילו להדיוט, ואחר החנוכה שאין מביאין עוד היינו רק משום דכתיב אשר תביא מארצך, דמשמע כל זמן שמצויין בארצך, אבל מהחנוכה ואילך שוב אין הפירות מצויין בשדה, וכבר כלה לחיה מן השדה, וכדדרשינן בספרי (תבא פסקא רצז) עיין שם, אין זה בכלל מצות עשה שהזמן גרמא.

ומעתה לפי זה ממילא מבואר, דמצות עשה דספירת העומר נמי כיון דטעמא דזמן המצוה הוקבע באותו הזמן, היינו רק משום שתלויה בעומר כדכתיב מיום הביאכם את עומר התנופה וגו' וכתיב מהחל חרמש בקמה תחל לספור וגו', וא"כ לא הזמן מצד עצמו גורם שלא תתקיים המצוה בזמן אחר, אלא דבר אחר הוא שגורם לקביעות זמן זה, הילכך אין זו בכלל מצות עשה שהזמן גרמא, ואית לן למימר שהנשים חייבות בה. כן נראה מוכרח בכוונת הרמב"ן ז"ל, ולשיטתו אזיל דקחשיב גם הבאת ביכורים בכלל המצוות שאין הזמן גרמא, וכדמוכח ממתניתין דפ"א דביכורים...

1. **שו"ת רבינו משה חלאווה (נדפס בסוף שיטת קדמונים למס' ב"ק)**

... וספירת העומר אין גורם לו הזמן אלא המעשה דהיינו הקרבת העומר. ואעפ"י שהעומר תלוי בזמן מ"מ המספר אינו תלוי אלא במעשה ההקרבה ולא הזמן גרמה...

**ונראה דנחלקו הרמב"ם והרמב"ן בעיקר גדר מעשהז"ג. הרמב"ם ס"ל דכל מצוה *שיש לה זמן* חשיב ז"ג, אבל הרמב"ן מפרש דלא מיקרי ז"ג אא"כ הזמן *גורם ממש* לחיוב המצוה. ונעיין בנ"מ אחריתי:**

**קידוש לבנה**

1. **מגן אברהם סימן תכו**

נשים פטורות. דמ"ע שהז"ג הוא ואף על גב דהם מקיימות כל מ"ע כגון סוכה מ"מ מצוה זו אין מקיימים מפני שהם גרמו פגם הלבנה (של"ה) עמ"ש ססי' רצ"ו ובסנהדרין פ"ה אמרי' על ברכת הלבנה הני נשי דידן נמי מברכי משמע קצת דמברכין ואפשר דל"ד נשים אלא לישנא בעלמא נקט: סומא חייב לקדש הלבנה (רש"ל בתשו'):

א זורחת. שתהא זריחתה ניכרת ע"ג קרקע (מט"מ ש"ג) עסי' תקס"ב, צריך שלא יהיה מסך מבדיל בינו לבין הלבנה אא"כ הוא דבר זך שהלבנ' נראית ממנו שיוכל להכיר דברים הנכרים לאור הלבנה (עססי' זה) וה"ה אם נתכסה בעבים אבל אם נתכסה בעב דק וקלוש מברך ואם התחיל לברך ונתכסה גומר הברכה (רדב"ז ח"א קנ"ז כ"ה) משמע כשיודע שתתכסה תכף לא יתחיל לברך:

1. **חכמת שלמה אורח חיים סימן תכו**

הרואה לבנה בחדושה וכו'. נ"ב, עיין במג"א (סק"א) [ריש הסימן] שכתב דברכת הלבנה הוי מצות עשה שהזמן גרמא ונשים פטורות, וכתב כן בשם השל"ה הקדוש. ולדעתי זה הוא תמוה מאד ואין לו ענין כלל למצות עשה שהזמן גרמא, דכלל זה לא נאמר רק במצוה דגוף המצוה שייכא תמיד בכל ענין ובכל זמן, כגון במצה או סוכה ולולב וכדומה, דמצוה זו אפשר להתקיים בחשוון כמו בתשרי, ואייר כמו בניסן, ואף על פי כן אמרה התורה שבימים הללו חייב ומכאן ואילך פטור, מוכח דהוי מצות עשה שהזמן גרמא ולכך נשים פטורות. אבל בלבנה אטו הוה לה מניעה מכח הזמן, זה הוי המניעה מגוף המצוה שלא שייכא אז, דממה נפשך, אם כבר בירך פעם אחת על ראייתה לא שייך ברכה עוד שני פעמים כיון שכבר בירך פעם אחת. לו יהא דהוי פרי חדש אם בירך עליו בשעת ראיה או אכילה אינו צריך לברך אחר כך עוד, ומכל מקום כשמתחדש בשנה החדשה פרי חדש מברכין שנית, ואטו יחשב בזה זמן גרמא, זה ודאי אינו, דאין המניעה מכח הזמן. ואף אם לא ברכו עליו בחודש הזה מכל מקום לא שייך עוד ברכה, מכח דמתחלת להתקטן אחר כך, ואם כן הוי מניעת הברכה שאין כאן גוף הדבר לברך עליו, והוה המניעה מכח הדבר שאין כאן לברך עליו ולא מכח הזמן, דאטו בפירי דלא שכיח רק בקיץ לא תהיה האשה מברכת על אכילתה או ראייתה שהחיינו כיון דהוי זמן גרמא שבחורף ליתנהו להנך פירות, זה ודאי אינו. כך הלבנה בכל חדש כמו הפירי בכל שנה, ולכך כיון דאין מניעה זו מכח גוף הזמן, רק מכח הלבנה דבשעת חידוש מברכין ובשעת חסרונה אין מברכין, ואין המניעה זו מכח הזמן רק מגוף הלבנה, והוי ממש הלבנה חודש בחדשה כפירי של שנה ואין זה מצות עשה שהזמן גרמא. כן נראה לפענ"ד ברור, ורבנן לא דקו בהאי מלתא במחילה מכבודם הרמה, ודו"ק:

**ק"ש על המטה**

1. **מגן אברהם סימן רלט סעיף קטן ב**

...ומה שלא נהגו הנשים לאומרה אפשר דס"ל כיון דאינו נוהג אלא בלילה פטורין דהוי שה"ג כמו שפטורים מקריאת שמע:

**אכן יש לחקור עוד בדברי הרמב"ם דכל מ"ע שיש לה זמן חשיב מעשהז"ג.**

1. **כסף משנה הלכות קריאת שמע פרק א הלכה יג**

יש שואלים מ"ט בשכבך דרשינן כל זמן שבני אדם שוכבים על מטתם וכדאמרינן בהא דרשב"י פעמים שאדם קורא קריאת שמע ב' פעמים ביום אחת קודם הנץ החמה ואחת אחר הנץ החמה ויוצא י"ח אחת של יום ואחת של לילה ומסיק התם דקרי ליה ליליא משום דאיכא אינשי דגנו בההיא שעתא וע"כ אין פי' שבאותה שעה עולים על מטתם לשכב דאין דרך בני אדם לשכב באותה שעה אלא פי' שעדיין שוכבים על מטתם ואם כן בשכבך פי' בעודם שוכבים והיינו לרוב בני אדם עד שיעלה עמוד השחר ולמה לא דרשו כן ובקומך כל זמן שבני אדם קמים דהיינו כל היום. וי"ל דאה"נ דהכי דרשינן ליה ומ"ה אמרי' הקורא מכאן ואילך לא הפסיד הברכות ואילו לא היה זמן קריאת שמע כלל היו ברכותיו לבטלה אלא משום דקי"ל דצריך לסמוך גאולה לתפלה ותפלות כנגד התמידין תקנום והתמיד היה קרב עד ד' שעות ואם כן קודם צריך לקרות קריאת שמע ולכך הקדימו זמנה עד סוף שלש שעות ואסמכוה אקרא ובקומך בשעה שדרך בני אדם קמים ותדע דאסמכתא היא ולא עיקר פירושא דקרא דתלי טעמא עד סוף ג' שעות דשכן דרך בני מלכים לעמוד בשלש שעות ואטו בני מלכים מי הוו רובא דעלמא אלא ודאי כדאמרן כנ"ל:

1. **מגן אברהם סימן נח סעיף קטן ז**

אף על פי שזמנ' וכו'. כתב הכ"מ... ודבריו צ"ע חדא דהא הברכות אינן שייכי' לק"ש כמ"ש סי' ס' וא"כ אין ראיה מהברכות וע"ק דא"כ אף אחר שעה ד' יקרא הברכות ועוד דלדבריו ק"ש מדאוריית' זמנה כל היום וכל הלילה וה"ל מ"ע שלא הזמן גרמא דומיא דתפל' כמ"ש סי' ק"ו ס"ב ובגמרא אי' בהדיא דה"ל מ"ע שהזמן גרמא ול"נ דקושיא מעיקר' ליתא דבשלמא בשכבך פי' כ"ז שהוא שוכב אבל קימה לא מקרי אלא כשעומד ממטתו אבל אח"כ לא מקרי קימה רק עמידה או ישיבה או הילוך וכ"מ בס' חינוך וכ"כ בס' מ"ב בח"ה מ"ה ומ"ש מבני מלכים כ"כ מזה בס"ה:

1. **שו"ת שאגת אריה (ישנות) סימן יב**

...הנה אף שבאמת אין דברי הכ"מ נכונים בזה אין כאן מקומו מ"מ קושיא זו של המ"א עליו לאו כלום הוא דאפי' את"ל דק"ש של יום זמנה כל היום ושל לילה זמנה כל הלילה. מ"מ כיון דשל יום אין זמנ' בלילה ושל לילה אין זמנ' כל היום אלא עד הנץ החמ' לחוד. ה"ל מ"ע שהז"ג ונשים פטורים וכמש"כ...

1. **לבושי שרד אורח חיים סימן נח סעיף ו**

מצות עשה שלא הזמן גרמא. אף על גב דקריאת שמע של לילה זמנה רק בלילה ושל יום ביום, מכל מקום כל הקריאת שמע שוות הם, ממילא הוי תמיד זמן קריאת שמע, וק"ל:

**ולפי"ז נמצא דהמג"א ס"ל דכדי להיות זמ"ג בעי' זמן מסוים דליכא חיוב המצוה נוהג. ואפשר משום דס"ל דילפי' פטור דז"ג ממצות תפילין, ולגבי תפילין יש עתים דחייב ועתים דפטור. אבל הכס"מ והשג"א ס"ל דכל מצוה שיש לה זמן הויא מעשהז"ג וכמוש"כ.**